AM-Nébih-NGM állásfoglalás a kiszereléscsökkentési bejelentések adattartalmáról

Az Agrárminisztérium (AM), a Nemzeti Élelmiszerlánc-biztonsági Hivatal (Nébih), valamint a Nemzetgazdasági Minisztérium (NGM) közös ajánlást fogalmazott meg az 1/2024. (I. 9.) Korm. rendelet alapján érintett kereskedők felé. Az ajánlás a kiszereléscsökkentésben érintett bejelentésköteles termékek esetében megadandó adatok körére vonatkozik.

A Nébih weboldalán február 1-je óta elérhető a kiszereléscsökkentés bejelentésére szolgáló elektronikus űrlap: https://portal.nebih.gov.hu/kiszereles-csokkentes. A felületen, így a hatóság felé az egyes termékekre vonatkozóan az alábbi információk megadása kötelező:

márkanév és termék megnevezése,

termékkategória,

korábbi termékméret (a termék csomagolásán szereplő formában),

új, csökkentett termékméret (a termék csomagolásán szereplő formában),

termékjelölés szerinti gyártó/forgalmazó, valamint, hogy

sor kerül-e a korábbi kiszerelési egység kivezetésére a következő 6 hónapban.

A bejelentők opcionális jelleggel csatolhatnak fotót a termékről, valamint a megjegyzés rovatban megadhatnak további információkat, mint például a csökkentés okát, vagy az érintett ízvariációkat.

Az AM, a Nébih és az NGM álláspontja szerint a fent részletezett adatok megadásával teljesíthető a kereskedők felé a rendelet szerinti „megfelelő tartalmú tájékoztatás.”

Kapcsolódó jogszabály:A Kormány 1/2024. (I. 9.) Korm. rendelete az élelmiszer-infláció csökkentése érdekében szükséges intézkedésekről

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/11176/am-nebih-ngm-allasfoglalas-a-kiszerelescsokkentesi-bejelentesek-adattartalmarol/